CELEX: 32013D0364
Language: da
Date: 2013-07-08 00:00:00
Title: 2013/364/FUSP: Rådets afgørelse 2013/364/FUSP af 8. juli 2013 om ændring af afgørelse 2010/330/FUSP om Den Europæiske Unions integrerede retsstatsmission for Irak, EUJUST LEX-IRAQ

9.7.2013   
            
            
               DA
            
            
               Den Europæiske Unions Tidende
            
            
               L 188/9
            
         
      RÅDETS AFGØRELSE 2013/364/FUSP
   af 8. juli 2013
   om ændring af afgørelse 2010/330/FUSP om Den Europæiske Unions integrerede retsstatsmission for Irak, EUJUST LEX-IRAQ
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 14. juni 2010 afgørelse 2010/330/FUSP (1), der forlængede EUJUST LEX-IRAQ indtil den 30. juni 2012.
            
         
               (2)
            
            
               Den 10. juli 2012 vedtog Rådet afgørelse 2012/372/FUSP (2), der forlænger EUJUST LEX-IRAQ med yderligere 18 måneder indtil den 31. december 2013.
            
         
               (3)
            
            
               Det finansielle referencegrundlag dækker perioden indtil den 30. juni 2013. Et nyt finansielt referencegrundlag er nødvendigt til dækning af udgifter i forbindelse med missionen mellem den 1. juli og den 31. december 2013.
            
         
               (4)
            
            
               EUJUST LEX-IRAQ gennemføres under forhold, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21.
            
         
               (5)
            
            
               Afgørelse 2010/330/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I artikel 11 i afgørelse 2010/330/FUSP indsættes følgende stykke:
   
      »2b.   Det finansielle referencegrundlag til dækning af udgifter i forbindelse med missionen mellem den 1. juli og den 31. december 2013 udgør 15 400 000 EUR.«
   
   Artikel 2
   Denne afgørelse træder i kraft på dagen for vedtagelsen.
   Den anvendes fra den 1. juli 2013.
   
      Udfærdiget i Bruxelles, den 8. juli 2013.
      
         
            På Rådets vegne
         
         L. LINKEVIČIUS
         
         
            Formand
         
      
   
   
      (1)  EUT L 149 af 15.6.2010, s. 12.
   
      (2)  EUT L 179 af 11.7.2012, s. 22.